Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ»

**Моддаи 1.** Ба Қонуни Ҷумҳурии Тоҷикис­тон аз 31 декабри соли 2014 «Дар бораи хизмати дипломатӣ» (Ахбори Маҷлиси Олии Ҷумҳурии Тоҷикистон, с.2014, №12, мод.827) тағйиру иловаҳои зерин ворид карда шаванд:

1. Ба моддаи 1 сархати сеюм бо мазмуни зерин илова карда шавад:

«- кормандони воҳидҳои сохтории дахлдори Дастгоҳи иҷроияи Президенти Ҷумҳурии Тоҷикистон, ки масъалаҳои робитаҳои байналмилалиро пеш мебаранд - кормандони бахши Ёрдамчии Президенти Ҷумҳурии Тоҷикистон оид ба масъалаҳои робитаҳои хориҷӣ, Раёсати робитаҳои хориҷии Дастгоҳи иҷроияи Президенти Ҷумҳурии Тоҷикистон, Хадамоти ташрифоти Президенти Ҷумҳурии Тоҷикистон;».

2. Аз матни моддаи 2, сархатҳои якуми қисмҳои 1 ва 2 моддаи 20 калимаи «(Сарқонуни)» хориҷ карда шавад.

3. Дар сархатҳои дувоздаҳум, понздаҳум ва ҳаждаҳуми моддаи 5, қисми 3 моддаи 6, сархати дуюми қисми 5 ва қисми 6 моддаи 12, сархати чоруми қисми 3 моддаи 19, сархати сеюми қисми 2 моддаи 20 ва қисми 1 моддаи 26 калимаи «қаламрави» ба калимаи «ҳудуди» иваз карда шавад.

4. Ба қисми 1 моддаи 8 сархати дуюм бо мазмуни зерин илова карда шавад:

«- кормандони воҳидҳои сохтории дахлдори Дастгоҳи иҷроияи Президенти Ҷумҳурии Тоҷикистон, ки масъалаҳои робитаҳои байналмилалиро пеш мебаранд;».

5. Аз сархати сеюми қисми 1 моддаи 9 калимаҳои «(муовини Намояндаи доимӣ дар назди ташкилоти байналмилалӣ)» хориҷ карда шаванд.

6. Дар моддаи 10:

- қисми 4 бо мазмуни зерин илова карда шавад:

«4. Кормандони воҳидҳои сохтории дахлдори Дастгоҳи иҷроияи Президенти Ҷумҳурии Тоҷикистон, ки масъалаҳои робитаҳои байналмилалиро пеш мебаранд, дар асоси пешниҳоди Роҳбари Дастгоҳи иҷроияи Президенти Ҷумҳурии Тоҷикистон ва бо мувофиқаи Президенти Ҷумҳурии Тоҷикистон ба хизмати дипломатӣ дар Вазорати корҳои хориҷии Ҷумҳурии Тоҷикистон ва муассисаҳои хориҷии Ҷумҳурии Тоҷикистон дар кишварҳои хориҷӣ ба тариқи гузариш тибқи талаботи Қонуни мазкур таъин карда мешаванд.»;

- қисмҳои 4, 5 ва 6 мувофиқан қисмҳои 5, 6 ва 7 ҳисобида шаванд.

7. Дар қисми 4 моддаи 10, қисми 3 моддаи 12, қисмҳои 1 ва 2 моддаи 22 калимаҳои «муҷозоти» ва «Муҷозоти» мувофиқан ба калимаҳои «ҷазои» ва «Ҷазои» иваз карда шаванд.

8. Дар қисми 4 моддаи 12 калимаҳои «Вазорати корҳои хориҷии» ба калимаи «Президенти» иваз карда шаванд.

**Моддаи 2**. Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии**

**Тоҷикистон Эмомалӣ Раҳмон**

ш. Душанбе, 2 январи соли 2019, №1574

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикис­тон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ**»

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ»-ро баррасӣ намуда, **қарор мекунад**:

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ» ҷонибдорӣ карда шавад.

**Раиси Маҷлиси миллии Маҷлиси Олии Ҷумҳурии Тоҷикистон М. Убайдуллоев**

**ш. Душанбе, 25 декабри соли 2018, № 603**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи хизмати дипломатӣ» қабул карда шавад.

**Раиси Маҷлиси намояндагони Маҷлиси Олии Ҷумҳурии Тоҷикистон Ш. Зуҳуров**

**ш. Душанбе, 1 октябри соли 2018, №1157**